Hevosen tarkan painon saa ainoastaan puntarilla. Jos et pääse punnitsemaan eläinlääkärille, voit katsoa onko paikkakunnallasi autopuntaria. Painomittanauha antaa suuntaa-antavan painoarvion, mutta ei huomioi mitään hevosen ominaisuuksia, sillä mitataan ainoastaan rinnanympärys. Painolaskurilla saat painomittanauhaa tarkemman arvion. Hevosen säkäkorkeus ei ole yhtä merkittävä painoa arvioidessa kuin sen rungon pituus. Tarkemmat ohjeet hevosen painon arvioimiseen löydät sivuilta.